Perak o lenn neuze ? Diaes int da lenn a-fed danvez, ya; gallegajoù zo a-barzh ivez, sur, met ret eo gouiet monet  pelloc'h evit an traoù-se ha tapout a-barzh an trezolioù a zo kuzhet. Evit tenniñ ar muiañ a splet ag ur levr kozh èl-se, ar re "brezhoneg beleg" dreist-holl, emañ rekis bout ur sant ag ar pezh a zo brezhoneg bev ha yac'h, keneve-se e vo diaes didouezhiiñ an troiennoù brav doc'h ar re n'int ket (ha neoazh unan é komañs a c'hell dija santiñ traoù, pa wel ur frazenn get stumm he zroidigezh e galleg ger evit ger). Er skridoù-se neuze e kaver un tañva a "spered ar yezh", kar ar re o deus int skrivet a gaver gwad ar  yezh gete a-dreñv ar gallegajoù diharakañ.